Нанесен бе удар по военните ни сили зад граница...
Бомбена експлозия в казармите в Даран, Саудитска Арабия...
Многонационалните военни сили...
Експлозията показва колко уязвими са войниците ни зад граница...
Жертвите са морски пехотинци...
Предполага се, че ударът е дело на шейх Ахмед Бин Талал -
радикален фундаменталист...
Явно тази експлозия е дело на терористи.
Като всички останали американци, аз също съм разгневен.
Страхливците, отговорни за това, не трябва да останат ненаказани.
"Пясъчен лидер", тук "Орлово око".
Обектът е забелязан. Движи се в мерцедес седан.
Сателитните координати са: 1 - 8 - 0 - 5 - 0.
Обектът се приближава до мястото. Време до контакта -
приблизително 14 секунди.
Повтарям отново - Америка се грижи за своите.
Виновните ще бъдат наказани.
"Орлово око", тук "Пясъчен лидер". Шейхът е заловен.
Жив и здрав е. Ще го докараме утре сутринта в 8:00 ч.
Б Л О К А Д А
Добро утро, ФБР.
ФБР, Отдел за борба с тероризма.
Обадиха се от полицията, Хъб. В южен Бруклин са взети заложници.
В офис или в частен дом? - В автобус.
В автобуса има бомба.
Отцепили ли са района? - Да.
Парламентьорите пътуват ли натам?
А сапьорите? - Всички са тръгнали.
За колко време ще стигнем? - С това задръстване може и утре.
Мамка му!
Какво?
Няма ранени?
Това беше първото и последно предупреждение.
Ще изпълните искането ни. Няма да преговаряме,
няма да поддържаме връзка. Край!
Какво искане? Някой чу ли нещо?
Може да е шега. - Интересно чувство за хумор.
С.Б. означава "синя боя".
Устройство за промяна на гласа. - Продават го във всеки магазин.
Но не продават бомби с боя. - Звучеше като десен екстремист.
Не е в стила им. - "Ислямски джихад" са по-сериозни.
"Хамас" получават много пари от този район, значи не са те.
Цветът на исляма е зеленото, а не синьото.
Искам списък на възможните заподозрени още днес.
Анита, ти ще провериш хората от списъка в базата данни.
Анализираха ли боята, Майк? - Още не. Проверяваме магазините.
Как вървят разпитите на жертвите?
Слаба работа. - Може някой да ги е видял.
Всички ще работим без почивка, но ме мъчи един въпрос...
Какво престъпление е извършено?
Нападение с опасна боя?!
Може да са научили от Интернет как да си направят бомба.
Но те знаят как реагираме. Избягали са точно навреме.
Този факс пристигна току-що.
"Освободете го." Кого? - Бил Клинтън?
Чарли Менсън? - Онзи от джамията вече го пуснаха.
Защо е толкова загадъчно?
Някой размахва значка на правителствен служител в склада.
Работим ли с някоя друга агенция по случая с автобуса?
Търси остатъци от бомбата
и пита какви отпечатъци сме намерили.
От ЦРУ ли е? - Така изглежда.
Говори и с пътниците.
Коя е? - Онази до масата.
Здрасти.
Аз съм Антъни Хъбард - зам.-началник отдел.
Цял ден ви търся.
Елис Крафт от Съвета за сигурност. - Търсите ме цял ден?
В указателя имаме 14 телефона, без да броим служебните.
Аз съм Елис Крафт от Националния съвет за сигурност.
Аз пък съм ген. Колин Пауъл. Какво правите при автобуса ми?
Ние сме от един отбор. - Кои сме тези "ние"?
Въпросът ви не е недискретен, но отговорът е.
Изпратете ми официално искане за сътрудничество
и ще ви дам цялата информация.
А сега си отивайте, докато не сте унищожили всички улики.
ЦРУ не може да действа в САЩ, следователно вие нарушавате закона.
Не е нужно да сте груб. - Груб ли съм?
Имате ли някаква информация? - Не, но ако науча нещо...
Ще ми кажете веднага? Вижте какво...
Хората ми ще ви изпратят.
Много гот. - Супер.
Елис...
Благодаря.
Как точно се пише името ви?
Беше ми приятно, зам.-началник отдел Хъбард.
Наричайте ме Антъни.
Проследете я. - Тръгвам.
Молба за постъпване в ЦРУ на Елис Крафт
Тук ли спиш? Обадиха се имиграционните.
Куфарът беше с двойно дъно. Мислим, че е дребна риба.
Но, като се има предвид откъде идва, се обадихме на Франк.
А Франк се натегна на шефа си. - Нарушил ли е някой закон?
Не, сър. Носи с 20 долара по-малко от разрешените 10 000.
Вече е в нарушение.
Значи това е наследство, Кахил?
Някой е починал и ти носиш парите?
Не! Това "сестра"... - Иска да каже зестра.
Виж му врата.
Идва от Окупираните територии.
Пуснете го.
Тръгва на север.
У дома щяхме да му наврем ръжен отзад, а тук го пускаме.
Не се приближавай толкова. - Не ми е за първи път.
Тръгва по магистралата за Бруклин. - Към Бруклин.
Ти си, Рей.
Внимавай, Рей. Остави го на Патси.
Внимавай да не те види във витрините.
Твой е.
Съдията те търси. - Добро утро.
Как са нещата във втори район? Тук имаме малък проблем.
Почакайте малко... С кого говори?
Снимайте го.
Не го познавам. Трябваше да имаме звук.
Да, ваша милост.
Не, сър.
Още не.
Не, нямаме причина да...
Дръпни се, Майк!
Видя го. Мамка му!
Хванете го!
Ще ви се обадя по-късно. - По дяволите!
Заобиколи, Франк!
Виждам го.
Засякохме го на ул."Стайвсант". Пресрещни го!
Ето го.
Кахил!
Следим червен микробус на изток по "Стайвсант".
Видя ли номера? - Не. Беше като по учебник.
Нямаме номера.
Откриха микробуса. Няма отпечатъци. - Обявен е за откраднат.
Има ли косми? - Проверяват.
Издирваме този тип в архивите.
Много добре. - Флойд Роуз.
Няма да повярвате, като ви кажа кой се появи.
Какво прави тя?
Има 2-ма в колата и 3-ма вътре. Виждаш ли онзи с кучето?
Разхожда го вече цял час.
И аз имах такова куче. - Те са шпиони, глупако.
Кучето работи за ЦРУ?
Всички да докладват.
Екип 1 - готов. - Екипи 2 и 3 - готови.
Да започваме.
ФБР! Горе ръцете!
Ръцете на главата!
Знаете процедурата, момчета.
Не мърдай!
Привет.
Не съм го докосвала. - Все пак ще го арестувам.
По какво обвинение? Неправилно пресичане?
Ще поговоря с него. - И дума да не става.
Може ли да ти викам Хъб? - Да.
Ако не бяхте толкова некадърни, щяхме да проследим парите.
Щяхме да хванем приятелите ти. - Какви приятели?
Изведете го.
Какви приятели?
Какво имаш да ми казваш?
Сподели с мен, просвети ме.
Иначе ще те арестувам. - Един телефон и той е мой.
Имам... - Имаш право на адвокат.
Само това имаш!
Имаш ли представа с какво се захващаш?
Отвличане, възпрепятстване на следствието, побой...
Изведете я оттук. - Страхотно обзавеждане.
Добре ли си там отзад, Елис?
Да не ти е лошо? Белезниците стягат ли ти?
От ливанските планини си, нали? Шиит или сюнит?
Страхотна си! Много е добра.
Какво става? Бомбата с боята предупреждение ли беше?
Учих в Американския университет в Бейрут от 1979 до 1982 г.
Баща ми преподаваше икономика.
Има ли терористична клетка тук? - Голяма трагедия.
Този град беше истински рай, един екзотичен Париж.
Нали, Франк?
И в женския затвор е екзотично. Нали знаеш какво правят там?
Уха!
Франк слуша.
Трима са и са въоръжени. - Нямате ли връзка с тях?
Не, просто си стоят в автобуса.
Намерете честотата на радиото на шофьора.
Франк, намери два мобифона. От тези, които не се засичат.
Парламентьорът пристига. - Искам специалисти по радиовръзка.
Има 6 деца в автобуса.
Можем да започнем оттам.
Какво става? - Махнете я оттук.
Завзели са друг рейс, нали?
Вече ти се говори, а? - Тези типове не се шегуват.
Откъде знаеш? Има ли терористична клетка в Бруклин?
Да. - Боята предупреждение ли беше?
Този ще го взривят. - Откъде знаеш?
Не знам. - Не знаеш.
Не са поискали нищо, нали?
Името на шофьора е Лари Кайзер.
Казва, че са окичени с експлозиви и говорят арабски.
Къде е парламентьорът? - Има голямо задръстване.
Шофьорът успя ли да опише бомбата?
Не каза нищо.
Господи!
Те не искат да преговарят! - Моля?
Те чакат камерите. Искат всички да видят.
Имате ли снайперисти? - Да.
Кажете им да ги убият! Така или иначе губите.
Така ще загубите по-малко.
Снайперистите чакат да хванат целта.
Дай ми телефона.
Ало, Лари?
Аз съм агент Хъбард от ФБР. Аз ще говоря с терористите.
Тук имаме преводач. Искам само да си спокоен.
Дай да говоря с тях.
Здравейте, казвам се Антъни.
Искам да знаете, че аз не командвам парада.
Нямам право да се пазаря и да ви обещавам нищо.
Трябва ли ви нещо? Някакви лекарства? Помощ?
Не знам дали разбират.
Може и да не говорите с мен, но искате ли да ме изслушате?
Каквито и проблеми да имате,
тези деца нямат нищо общо.
Много ви моля! Бихте ли пуснали децата?
Моля ви...
Благодаря ви много.
Най-сигурният начин да успеете е да покажете, че разсъждавате,
което вие току-що направихте. Оценявам го.
Бягайте. По-бързо!
Сега вече можем да говорим.
Виждате, че съм невъоръжен.
Не нося никакви оръжия.
Това, което ви предлагам, е да пуснете тези хора
и да ме вземете вместо тях.
Така няма да се разправяте с разни пици
и хора, тичащи до тоалетната.
Гарантирам ви, че полицията и ФБР
ще се махнат веднага.
Виждате, че хеликоптерите вече се изтеглят.
По мълчанието ви съдя, че обмисляте предложението ми.
Защо не пуснете възрастните хора?
Те стоят там вече твърде дълго.
Благодаря ви. А сега...
Това е най-жестокият бомбен атентат от 5 г. насам...
Днес Бруклин се превърна в Бейрут.
Терористичен акт взе повече от 25 жертви.
Никой не е поел отговорност за атентата.
Властите твърдят, че разследването вече е в ход.
Всички да седнат.
Зам.-началник отдели, ръководители...
Току-що говорих с лидерите на арабската общност.
Можем да разчитаме на тяхната подкрепа и сътрудничество.
Те също обичат Америка и искат престъпниците да бъдат заловени.
Искам да ви кажа още нещо.
Искам да преровите всеки бар, бардак, пазар и социален център,
всяка студентска организация, която е критикувала Америка.
Искам да притиснете здраво
всички свои източници.
Изстискайте всеки доносник.
Обърнете го с главата надолу и изтръскайте джобовете му.
Заплашвайте ги, давайте им пари...
Искам резултати!
И си намерете спални чували, защото никой няма да си ходи.
Не искам никой да ходи. Искам да тичате!
Идентифицирахте ли някого? - Не.
Спомнете си Оклахома.
Първите 24 часа са и последните.
Дайте всичко от себе си.
Разкажи ми за парите.
Аз не бомбардира Америка!
Той каза, че обича Америка. Избягал е от израелците.
Разкажи ми за парите.
Съжалява, но не е знаел, че прави нещо лошо.
Кажи ми за парите!
Братовчед му го запознал с човек, който му обещал 200 долара,
ако донесе зестрата му в Бруклин.
Той е само куриер.
Проверете всички хотели, мотели и общежития в Бруклин.
Само те работят с пари в брой.
Идентифицирахме 5 от жертвите. - Търся екип от 6 души.
Време е да си заслужи парите. - Глупости! Трябват ни стаи.
Проверете камерите на всички банкомати и банки в района.
Каква е часовата разлика с Аман? - 7 часа.
Експлозивът е идентичен с този, с който бяха взривени казармите.
Ахмед Бин Талал
Разпознахте ли някого? - Работим по въпроса.
Искам образ. Трябват ми лица, а не гласове.
Наградата е 2 милиона. Искам и списък с възможните цели.
Провери в Интерпол.
Намерихте ли нещо? - Шрапнел. Ще го изследваме.
Лабораторията ще работи ли с нас? - По 24 часа.
Извинете ме, сър? Открих го.
Това са заподозрените. Този тук съвпада.
Али Уазири.
Дами и господа,
запознайте се с Али Уазири - един от атентаторите в рейс 87.
Членувал е в терористична група на Западния бряг.
Колегите от Небраска да запомнят, че Западният бряг не е в Ню Йорк.
Намерихме данните от билета му.
Пристигнал е преди 3 дни от Франкфурт.
Това е времето, което ни интересува.
Трябват ни връзките му и адресите на тайните квартири.
Името на Али Уазири е било в списъка на търсените терористи.
Как е влязъл в страната? - Ето! Студентска виза.
Къде е оригиналът? - В паспорта му, а той избухна.
Къде има копие? - В Тел Авив, Аман, Кайро...
Обади се във всички тези консулства.
Визата му ми трябва. - Викат те в лабораторията.
Това е памук. Чист египетски памук.
Значи са египтяни? - Не.
От това се правят погребални дрехи.
Носил е погребална роба. - Не се шегуват.
Смятам да си поприказвам с новата ни приятелка.
Едно обаждане и щеше да си вън.
Не се обадих.
Защо?
Добре ли си?
Да, само малко ми пищят ушите.
Искам да знам всичко.
Да, животът е кратък.
Гладна ли си? - За тук ли ще поръчаме?
Погребалната роба е последната стъпка в ритуалното пречистване.
Първо са постите...
После измиването и робата. Гледах по телевизията.
Кажи ми нещо, което не знам. - През март открихме кой е виновен
за атентата срещу казармите. През август го доведоха от Ливан.
Кой го доведе?
Ясно.
Казва се шейх Ахмед Бин Талал. Иракски религиозен лидер.
С фанатични последователи?
Мога да разбера защо не е огласен фактът,
че правителството ни отвлича хора.
Но защо ние не знаем? - Не искат да се разчува.
А последователите му? - Те са решителни.
В тази игра най-решителният печели.
Разпознахме човека от снимката.
Моят народ - последните отчаяни пушачи.
Казва се Самир Нажди. Преподава в Бруклинския колеж.
Той е спонсорирал визата на Али Уазири.
Има и още нещо. Брат му е взривил едно кино в Тел Авив.
На ваше място не бих го арестувала.
Защо?
Можете да го хванете сега
или да го оставите да ви заведе до голямата риба.
Той води тук терористи. - Не си ли чувал за изчакването?
За да избяга в Тунис ли?
Сега е моментът, Хъб.
Хванете го. - Давай!
ФБР! Не мърдай!
Самир Нажди?
Обвинен сте в съучастничество в атентата срещу автобус 87.
Луд ли сте? - Познавате Али Уазири.
За първи път го чувам. - Спонсорирали сте визата му.
Подписвам по стотина такива формуляра на ден.
Прекарали сте 2 години в затвора по време на Интифадата.
Тогава в затвора не бяха само жените като теб!
Съжалявам, наши си работи.
Арестуван си. - Аз имам права.
Да лъжеш имиграционните власти е престъпление. Запазете му килия.
Трябва ни заповед за обиск. - Искам да поговорим, Франк.
Никога вече не удряй арестант.
Знаеш ли какво направиха те с моето село?
Знам, но не го прави повече.
А сега се засмей, защото хората ни наблюдават.
Намери ми съдия, който да прати Самир на детектора на лъжата.
Защо да се издаваме? - А какво имаме да крием?
Пазиш си източника, нали?
Той ти е информатор. Ти работиш с него.
Освен националност, "палестинец" е и много доходна професия.
Значи ти е информатор? - Мой, твой, на евреите...
В Близкия изток всеки спи с всеки. - И ти ли го правиш?
Само професионално. - Ще си го разделим.
Обади се да започнат процедура по депортирането на Самир.
Не можеш да направиш това. - Каква е връзката ти с тях?
Самир е мой важен проект.
Той работи само с мен. Има много информация и връзки.
Обади се на имиграционните. - Какви източници имате в "Хамас"?
И няма да го следите, не ви бива.
Ще подслушваме телефона му. - Но аз ще го командвам.
Не бива да знае за нас. - Няма да му кажа.
И без детектор на лъжата? - Без.
Дадено. - Пуснете го.
Но искам да видя реален резултат.
Имаш ли още изненади за мен? - Не и тази вечер.
Отивам да поспя малко.
Как можа да ги оставиш да ме ударят?!
Не се прави на тарикат. - Не ми казвай какво да правя!
Трябва ли пак да говорим за това?
Трябва да ми помогнеш.
Искам да си силен. Такъв, какъвто винаги си бил.
Погледни ме, Самир.
Кажи, Франк.
Някои не могат да живеят в лагер.
Брат ми направо се задушаваше.
Той живееше само заради киното.
Тогава някакъв шейх му каза,
че да загинеш за Аллах е чудесно.
Че ако свърши работата, ще се погрижат за родителите ни,
а той ще живее вечно в рая, заобиколен от 70 девици.
Седемдесет...
А моят брат... Той имаше нужда от вяра.
Тогава той се овърза с 10 пръчки динамит
и отиде на кино.
Аз станах важен човек.
Всичко е много объркано.
И кого не искаш да предадеш?
Ние познаваме тези хора. Те взривяват и осакатяват.
Това ли е твоята Палестина? Те те използват.
Ти също ме използваш. Всички използват палестинците.
Докладваш ли за разговорите ни?
А за това, че се чукаме?
Издадоха ми специално разрешение за това.
По-готино от порно-канала.
Каза, че ще ви чака вътре.
Добро утро, аз съм Бил Девъро. - Знам, бях в 82-а...
82-а въздушна, знам. Аз бях в 173-а.
"Бог, дълг, чест, родина." Помните ли?
Чували ли сте тези думи през последните 10 години?
Какво ви води насам, генерале? - Президентът е много загрижен...
Вие познавате ли го? - Не, но прочетох във вестника,
че е загрижен за тероризма. - При цялото ми уважение,
той не знае нищо за тероризма, което да не съм му казал аз.
Той е експерт само по това как да си пази задника.
Значи не сте дошли на кафе? Нашето разследване напредва.
Точно това казах на президента. Армията не е полиция в зелено.
Казах: "Доверете се на тези хора." Дано не гоните вятъра.
Ами шейх Ахмед Бин Талал? - Той е бита карта.
Терористите искат освобождаването му.
Не можем да го освободим. Той не е при нас.
Разузнаването мисли, че е мъртъв. - ЦРУ не мислят така.
Те разбраха за Берлинската стена, след като им падна на главите.
Кой е източникът ви? - Елис Крафт.
Тя не разбира Близкия изток.
За нея "шейх" е просто плодова напитка с мляко.
Благодаря за съветите. - Хъб, проверихме...
Елис, каква приятна изненада! Как си?
Здравейте, генерале.
Не искам да ви прекъсвам.
Хазаинът заслужава доверие.
Вършете си работата. Беше ми приятно, агент Хъбард.
Ако ви трябва нещо, обадете ми се.
Нови приятели?
Не можем да чакаме. Те ще се измъкнат!
Чакаме заповед. - Те са професионалисти.
Бягат от агенти, по-добри от вас, още от 12-годишни.
От такива като теб? - Не е важно кой е по-добър.
Това е незаконно.
Това, че си завършил университет вечерно, не те прави голям юрист.
Ти не знаеш нищо за мен.
Да не мислиш, че много искам да ги изпусна?
Но ако не изчакам заповедта, след 2 часа ще са свободни.
Независимо дали ще намеря динамит, плутоний или брикети,
нямам ли заповед, те са свободни. - И те имат заповед - от Бога.
Готови са да умрат. Законите ти не ги интересуват.
Моите закони? И ти си американка.
Съжалявам, че Студената война свърши, и че вие от ЦРУ
трябва да работите в Афганистан и Русия,
но това не е Близкият изток. - Нима?
Готови сме.
Това са онези от автобуса. За какво говорят?
За това, че в Америка няма хубаво кафе.
Различавам три гласа. - Да, така е.
Трябва ни микровълнова камера. ЦРУ имат, а ние нямаме.
Трима са. Само гледат телевизия и ядат пица.
Ядат само пица. Пица и пак пица.
Пицата.
Искаш ли ресто? - Не, остави я на пода.
Не знаеш ли, че престъпността е намаляла със 7 процента?
ФБР! Хвърли оръжието!
ФБР! Не мърдай!
Един е обезвреден! - Двама!
Трима! Разчистихме ги. - Добре ли сте?
Как е той, Фред? - Мъртъв е.
Майк? - Мъртъв.
Елис?
Отишъл си е.
Погледни.
Всичко е тук - експлозиви, взриватели...
Точно като в автобуса. Хванахме ги.
Трима души са били убити при престрелка с ФБР
на един тиха бруклинска улица.
Има непотвърдени данни за връзка между жертвите
и атентата срещу автобус 87.
Говорителят на ФБР - Антъни Хъбард.
Имаме много улики и сме сигурни, че сме на прав път.
Радвам се, че тези престъпници вече не са заплаха за обществото.
ФБР заслужава похвала за бързината, с която разреши случая.
Искам да отлича специален агент Тони Хъбард
и обединените сили на полицията и Отдела за борба с тероризма.
Първото ми гадже беше палестинец.
Баща ми казваше: "Прелъстяват те със страданието си."
Бил ли си там? - Не.
Тези мили и гостоприемни хора живеят в ужасни условия.
Но ти работиш срещу тях. - Само срещу лудите.
Всички фанатици са подозрителни.
Присъстващите не правят изключение. - Мислиш, че съм фанатик?
Защо си във ФБР? - Нали си чела досието ми.
Завършил си католическо училище. - "Сейнт Реймъндс".
Президент на това, капитан на онова... Загрижен за бъдещето.
Почитател на честната игра. Да променим системата отвътре...
Ти в какво вярваш? В доброто и злото?
Лесно е да избереш между тях.
По-трудно е да избереш по-малкото зло.
Искам всичко да стане по-добро. Напих се!
Кажи ни какво е да си шпионин. Нещо като Заливът на прасетата?
По това време ти сигурно си била ученичка.
Това, че предсказахте разпадането на СССР беше просто гениално!
Да, а пък Джей Едгар Хувър се е обличал с рокли.
Обичам ливанците. Хайде да танцуваме!
Танцувай с мен, Хъб.
Добре.
Жена ти те търси.
Все едно съм в гимназията. - Гаджето ми не носеше пистолет.
Има ли новини от Самир?
Искам списък с всичките му визи. - Няма да ги даде.
Познавах и един друг агент, който пазеше така източника си...
Той е само източник.
Дали играе двойна игра?
Самир да е с терористите? Би било прекалено хубаво.
Много си уверена. - Само по тези въпроси.
Станало е в театър на "Бродуей". По време на антракта.
Труповете са навсякъде.
Никой не е поел отговорност за атентата.
Експлозията в театъра
отне живота на много от най-богатите хора в Ню Йорк.
Загинаха и много от най-изявените хора на изкуството.
Мога да ви уверя, че всички наши агенти са се посветили
на решаването на този случай.
Ню Йорк е поставен на колене пред терористите.
Продажбите спаднаха със 72%. Престъпността процъфтява.
Изглежда, че ФБР не може да спре вълната от насилие.
Улиците са пусти и тихи, защото гражданите бягат.
Защо пускат такива хора в страната?
Докато ситуацията е такава, децата ми ще останат вкъщи.
Специална сенатска комисия ще разследва ситуацията в Ню Йорк.
Гледайте "Тероризмът в САЩ".
Трябва ли да се страхуваме?
Никой от списъка с терористите не можел да влезе в страната.
Нали Али Уазири беше в списъка?! - Какво казват от Външно?
Да питаме имиграционните, а те ни пращат при Външно.
Целта на тази среща е... - Да спасим града! А вие...
Какво искаш, задник такъв?
Когато искате да зададете въпрос, ще вдигате ръка.
Хауърд Каплан от Имиграционната служба.
Издирихме произхода на всяка виза.
Дани? - В момента ги разпитваме.
Ами преводачи?
Това са 1600 души. - Къде ще ги сложим?
Успокой се, Дани.
Ще сложим военни на летищата. - Това няма да ги спре.
Трябва да пазим арабите. Някои хора са много ядосани.
Аз представлявам Лигата за защита на арабите.
Каквито и трудности да преживяват моите хора,
те обичат тази страна.
Благодаря ви.
Благодаря ви за търпението. Времената са много...
...трудни.
Лондон, Париж, Атина, Рим, Белфаст, Бейрут...
Ние не сме първият град, който се изправя срещу терористи.
Да не забравяме Тел Авив.
На следващия ден след атентата на пазара, той бе отворен отново.
Това е Ню Йорк.
Ще се справим.
Училището "Уотли". - Само не деца!
Една от майките имала пистолет и ранила терориста.
Той я убил и заключил всички в класната стая.
Ранени деца? - Не знам.
Бомбата е там. Не знам дали е със закъснител или с дистанционно.
Дай по-близък план.
Точно така.
Активира се дистанционно.
Как са разбрали журналистите? - Следят честотите ни.
Нали трябваше да ги заглушите? - Работим по въпроса.
Говори полицията. Разкарайте хеликоптерите!
Излезте всички.
Трябва да отговорим на заплахата бързо и безкомпромисно
или следващата седмица ще има още сто жертви.
Кой стои зад всичко?
Традиционното разследване не дава резултати.
Всъщност кой стои на дъното? - Либия, Иран, Ирак, Сирия...
Отговорът е в атласа. - Трябва да направим нещо.
Чудесна идея. Какво? - Да ги бомбардираме.
А ако не можем да разберем кои са? - Напрежението нараства.
Автобус, театър... Какво следва? - Доведете Националната гвардия.
Работата им е да потушават бунтове, а не да се борят с тероризма.
Тогава армията. - Армията не може
да се обръща срещу народа.
Дори ако народът го иска? - Ако президентът реши...
Президентът Линкълн е обявил военно положение през 1862 г.
По-късно Върховният съд е обявил решението му за незаконно.
През ноември ще загубя изборите. - Няма време за остроумия.
Президентът каца след 2 часа. Трябва ни консенсус.
Никой не се бори сам с бесен помияр.
Трябва ни по-зло куче.
Генерале? - Армията е меч, а не скалпел.
Не бива да я допускаме на улицата. - За колко време ще дойдете?
Президентът трябва да ни даде заповед.
Да предположим за момент, че вече я е издал.
За 12 часа ще разположим силите си.
Една лековъоръжена дивизия от 10700 човека.
Хора от специалните части,
отряд "Делта", транспортьори, хеликоптери, танкове и разбира се
задължителната карабина М-16.
Едно много скромно оръжие, докато не го видите в бакалията.
Ще бъде шумно, страшно и няма да прилича на парад на ветераните.
Генерал Девъро не изразява официалната позиция на армията.
Армията изигра ролята на полиция в Хаити и Сомалия.
Не ме разбирайте погрешно.
Ние ще открием врага и ще го унищожим.
И никой защитник на човешките права няма да ни спре.
Точно за това ви предупреждавам...
Умолявам ви,
не взимайте такова решение.
Знам какво ще каже президентът.
"Точно затова вие сте човекът за тази работа."
Представям ви Антъни Хъбард - зам.-началник отдел в Бруклин.
Неговият екип обезвреди първата клетка за 36 часа,
след атентата срещу автобуса. Той обезвреди и човека в "Уотли".
Работата на ФБР...
... е да реагира. Работата на армията е да защитава.
Присъствието на армията ще попречи на разследванията ни.
Ще накара престъпниците да се покрият.
Не можем да се борим с враг, когото не виждаме.
Ако проявим търпение
и позволим на хората да си вършат работата,
ние ще постигнем резултати.
Трябва да действаме внимателно, агент Хъбард.
Може би не познавате Шарън Бриджър.
Тя беше част от нашите секретни операции в Ирак.
Бихте ли ги раздали?
Всички знаете модела на една терористична мрежа.
Една клетка контролира всички. Отрежете главата и тялото умира.
Това вече не е така.
При новата структура всяка клетка действа сама за себе си.
Отрязвате една глава, вместо нея изниква друга.
Автобус 87 бе взривен от първата клетка,
която ФБР обезвреди.
Това активира втората клетка.
Атентатът в театъра. Може да има 3, дори 4 клетки.
За колко време ще открием всички клетки?
Не знаем.
Това е една огромна трагедия.
Тази сграда бе главна квартира
на отдела на ФБР за борба с тероризма.
Историята ни не помни подобно нещо.
Много световни лидери изказват съчувствието си.
Борис Елцин изпрати телеграма, в която осъжда тероризма.
До момента откриха над 200 трупа.
От нашите? - Майк и Тина.
Всички бяха на работа.
Хъб, това е полковник Хардуик от Военното разузнаване.
Г-н полковник.
Тук съм само като съветник. Не смятам да се намесвам.
Благодаря ви.
Искам да ви попитам с какви сили останахте?
Каква е структурата ви? - В момента стоите върху нея.
Извинете ме.
Успели са да възстановят част от номера на микробуса.
Бил е откраднат...
В Бруклин? - Точно така.
Преброиха жертвите.
Загиналите са 600.
Съжалявам за приятелите ти.
Франк, това е Шарън.
Как ти беше фамилията? - Бриджър.
Как си, Франк? - Бил съм и по-добре.
Нов списък със заподозрени. Трябва да ги проверим.
Може да излезе нещо. - Защо Самир не ни предупреди?
Не е знаел нищо. - Така казва Самир.
Така казвам аз. - Ще го попитам.
Само през трупа ми! - През 600 трупа!
Той е от добрите.
Той работеше с мен за свалянето на Саддам Хюсеин.
Беше агент за свръзка...
Свръзка между кого?
Искам имена, снимки...
Не искам урок по история. - Дори аз не съм виждала снимки.
Значи не знаеш нищо. Самир има ли връзка с тях?
Минимална. - Как я осъществява?
Те се свързват с него.
Иначе чака. - Какво чака? Още трупове?
Или още разрушени сгради? Навън има достатъчно.
Знам как се чувстваш.
Не, не знаеш! Аз изгубих приятелите си.
Те ще го потърсят скоро. - Искам да знам кога!
Защо не стане още сега? Каква информация имате?
Шпионските глупости на ЦРУ!
Ще арестувам приятелчето ти Самир,
ще го вържа на детектора на лъжата и ще го попитам за теб.
Имам един приятел от "Таймс", който обожава да пише
за връзката между ЦРУ и кръвопролитията по света.
Така ще провалиш всичко! - И какво от това?
Така или иначе ще загубя. - Не се ебавам!
Интересно как помниш с кого точно го правиш.
Искам 24 часа. - Защо са ти, Шарън?
Или Елис?
Ще ми кажеш ли нещо? - Нищо ново.
Имаме 3 атентата с над 600 жертви.
ФБР и полицията са безсилни. Трябва ли да повикаме армията?
Разбира се. Още колко хора трябва да умрат?
Армията не може да е полиция в собствената си страна.
Нима искате да окупират Бруклин?
По този въпрос трябва да попитате военните.
ФБР се провалиха, те не свършиха работата си...
Това е атака, значи има война.
Един нов тип война.
Ония с чаршафите правят тук същото, каквото правят у дома си!
Хората трябва да разберат,
че "арабин"не означава "терорист". Ислямът проповядва мир.
Тези хора не спазват повелите на Корана.
Търговецът Абдул Хасан е бил пребит и ограбен днес.
Президентът заяви:
"Една от големите ни свободи е правото ни да не се страхуваме. "
Във ФБР са получили факс. - Ахмед Бин Талал.
Явно продължават да мислят, че той е при нас.
А той при нас ли е?
Съветвам те да не заставаш между мен и президента.
Говоря от името на президента.
Щом питаш от името на президента - не, той не е при нас.
След вчерашния атентат,
половината родители в Америка не пуснаха децата си на училище.
Те атакуват начина ни на живот.
Това трябва да спре веднага.
Значи президентът е готов да действа?
Това значи, че президентът ще действа като президент.
Аз съм. Пусни телевизора.
Почакай...
Сенатът заседава до късно снощи,
обсъждайки решението на президента да въведе военно положение.
Военно положение се въвежда, само когато обстоятелствата са критични.
Всички очи са вперени в Ню Йорк.
Дали военното положение ще успее да спре насилието?
Добро утро. Днес, по заповед на президента,
аз обявявам военно положение в този град.
Както всички знаем, противникът не наброява повече от 20 души.
Той се крие между население от около 2 милиона души.
Противникът говори арабски и е на възраст между 14 и 30 г.
Това прави заподозрените около 15 000.
Интересуват ни тези, които са дошли през последните 6 месеца.
Така ще търсим 20 човека измежду 2000.
Ако сте между тези 20, можете да се скриете сред сънародниците си.
Но можете да се скриете само там.
А вашите сънародници живеят в ограничен район.
Тук - в Бруклин.
Ние ще блокираме района. После ще го притиснем отвсякъде.
Това е страната на възможностите.
Вашата възможност е да се предадете.
Всеки, които отговаря на описанието ни и не ни сътрудничи,
ще бъде арестуван.
Обществото не бива да съди членовете си.
Но нашите противници грешат, ако се съмняват в решимостта ни.
Срещу тях стои най-страшната военна машина в историята.
Смятам да приложа силата й и да си бъдем вкъщи за финалите.
Благодаря ви.
Радвам се да те видя, Хъб. - А аз - не.
Мислех, че си против. - Аз не взимам решенията.
Президентът те накара да докараш танкове на Бруклинския мост?
Съмняваш се в патриотизма ми? - Не, в преценката ти.
Аз се подчинявам на президента. Може това да не е добре за нацията,
но моята работа не е да правя такива преценки.
Сега тук командвам аз. - Аз не съм под твое командване.
Така ли мислиш? Огледай се наоколо.
Арогантно копеле! Влюбен е в собствения си глас.
Накарай Самир да действа. - Той ще се побърка.
Целият град се е побъркал! - Искаш още едно жертвено агне?
Той е с мен.
Знаеш ли какво става навън? Избиват арабите!
Ти можеш да ги спреш. - Какво искаш да кажеш?
Армията измъчва моите хора! - Успокой се.
Трябва да ми помогнеш! - Ще ти помогна.
Трябват ми още пари.
Изкарал си визата на Али Уазири... - Не го познавам.
Лъжец! Кажи му всичко, което иска да знае!
Те няма да ми се доверят!
Не се хили! Знаеш, че имам наша обща снимка.
Ще я залепя във всеки магазин в Бруклин.
Ще я изпратя на Западния бряг. Майка ти е още там, нали?
Стига! Излез!
Съжалявам.
Никой няма да те предаде. Няма да говорим с никого.
Кой те помоли за визата?
Успокой се, Самир. Няма от какво да се страхуваш.
Страхувам се да не отида в Ада.
Аз също.
Казва се Тарик Хюсейни.
Има автосервиз на Търговската улица.
Търговската улица, Бруклин.
Ако някой ти досажда...
...обади ми се.
Добра си. - И те не си лош.
Флойд, трябва да свършим една работа.
Къде е Франк?
Потърси го чрез централата. И ми намери развалена кола.
Тогава развали някоя. Сервиз на Търговската улица.
Обикалят от къща на къща.
Тарик ще се покрие.
Ще го ударим след час. - Ударете го здраво.
Къде отиваш? - Да скрия някъде Самир.
Виждам трима. Двамата до кофата са за теб.
Другите ще ни изчакат да влезем.
Тръгваме.
Търся Тарик. Той ще ми оправя таратайката.
Тук някъде е картичката му. Тарик Хасини или нещо такова...
Той е там вътре. - Благодаря.
Ей, Тарик!
Ти ли си Тарик Хюсейни? - Него го няма.
Мога ли да оставя съобщение? - Разбира се.
ФБР го търси. - Стига бе!
Няма майтап. Горе ръцете! - ФБР!
Сложи си ръцете отзад. И за теб се отнася!
Само спокойно!
Тарик Хюсейни, говори армията на САЩ. Обграден сте!
Имате 30 секунди да хвърлите оръжието
и да излезете с вдигнати ръце.
Не мърдай!
По дяволите!
Искаме разрешение за огън. - Огън!
Не мърдай! - Аз съм от ФБР!
Хвърли пистолета! - Аз съм от ФБР!
Спокойно! - На колене!
Аз съм от ФБР!
Дами и господа...
Дами и господа,
ще има пресконференция за всички журналисти.
Франки Хадад!
Арестували са Франки, Хъб!
Детето ми е само на 13 години. - Ще го измъкнем.
Дошли са в къщата ми! Жена ми им е казала кой съм!
Колко пъти съм рискувал живота си?
От 20 години сме в САЩ. От 10 години съм във ФБР!
Ударили са жена ми и са го взели! Франк Хадад!
Франк, чуй ме!
Те не са прави.
Ще го открием.
Хайде! - Не!
Аз ще го открия.
А и мястото ми е тук.
Вече няма да съм тяхната наемна чернилка.
Хадат ли се казва? - Не, Франк Хадад.
Баща му е шиит. - Баща му е агент на ФБР!
Внимавай! Ще реша, че си етиопец.
Много си тъп, за да ме обидиш. - Ако сме сбъркали, ще се поправим.
Доведете хлапето! - Казах, че ще проверим.
Ще проверите така, както проверявате и мен?!
Да не мислите, че съм тъп?
Върша ви работата, а вие ме обстрелвате!
Искам да освободите хлапето и да видя Тарик Хюсейни!
Да вървим да го видим.
Колко време го разпитваш? - Недостатъчно.
Кога ще предаде другите клетки? - Може и да не знае къде са.
Знае. - Не знае.
Нали ти каза, че едната клетка не знае нищо за другите.
Кога ще се пречупи?
Твърде късно. При атентата в театъра реагираха за 9 часа.
Какво мислиш да му приложим?
Разтърсване? - Няма да стане.
На израелците им върши работа. - Трябва да не е спал 36 часа.
Нямаме толкова време. Електрошок?
Рецепторите му за болка ще откажат. - Вода?
Палестинците работят с вода. А остава и рязането.
Но е много мръсно. - Вие луди ли сте?
Какви ги говорите?
Страданието на един ще спаси живота на стотици.
Един? А защо не двама? Да ги разстреляме на стадиона!
Не те задържаме тук.
И двамата сме губили хора, генерале. Знаеш, че не може така!
Ами ако изобщо не искат шейха? Мислили ли сте за това?
Ако искат просто да направим затвори от всички стадиони?
Да има войници по улиците? Американците да се страхуват?
Да поизкривим Конституцията? Защото, ако го измъчваме...
Това ще е краят на всичко, за което сме се били
и за което сме умирали.
И те ще победят.
Те вече победиха!
Изведете го.
Той не знаеше нищо.
Медисън Скуеър Гардън Всичко е отменено
Прибери армията. - Не и докато има заплаха.
Те са заплаха. Девъро убива хора. Вържи бясното си куче.
Носиш ли микрофон?
А ти?
Девъро прибра шейха. - Девъро?
Значи е при нас.
Да не мислиш, че правителството действа като едно цяло?
Всички искаха главата на шейха. Девъро само предизвика събитията.
Чакай.
Какво ще правим?
Мнозина вече мислят, че трябва да освободим шейха.
Ние го държим в изолация. На процес ще го оправдаят.
Не може да оправдаят убиец.
Който и да е той!
Според Шарън, ще разкрием клетката, ако кажем, че го пускаме.
Защо да й вярваме? - Попитай я.
Създадох мрежа в Ирак и я ръководих две години.
Самир ги подбра от хората на шейха и аз ги обучих.
Шейхът щеше да ни помогне да свалим Саддам. Беше наш съюзник.
Ние го финансирахме. И тогава политиката се смени.
Ние не ги предадохме. Просто спряхме да им помагаме.
Изклаха ги.
Аз се отказах от операцията.
Поех друга задача. - Но първо им помогна.
Какво искаш да кажеш? - Имали са нужда от помощ.
Били са в списъка с терористите и вие сте им извадили визи.
Те работеха за нас. - Какво точно правеха?
Казах ти. - Не си.
Каза, че си ги обучавала.
Че са работили за нас.
Пропускаш да ми кажеш нещо.
Ти си ги научила как да правят бомби.
Затова се интересуваше толкова от автобус 87.
Сега те правят тук това, на което си ги учила.
Така ли е?
Остави ме да оправя нещата.
Моля те.
Президентът се срещна с кмета и губернатора на Ню Йорк.
... блъскат ги по стадионите, точно както правехме с японците.
Време е да заявим, че тези хора са наши братя.
... да възстановим демокрацията, която те ни откраднаха.
Хората от Бруклин няма да бъдат държани като заложници!
Обществени и религиозни лидери ще направят протестен поход...
Ами ако бяха черните или италианците?
Американците от арабски произход нямат никаква власт.
Това е едно расистко решение...
Самир се е свързал с тях, Франк.
С последната клетка.
Уредил си е среща, но трябва да заблудим военните.
Трябва да ми помогнеш, Франк.
Нито ти, нито аз искаме да виждаме повече трупове.
Когато свършим с това, ще освободим момчето ти.
Към кметството! Не на страха!
Колко е часът? - 10:15.
Какво прави той?
Ще им предам съобщението ти. - Трябва да им го предам аз.
Ще се измъкнем в 11:00 ч.
В банята в 12:00 ч.
Ще го направи ли? - Иначе ще го дам на Девъро.
Това е финалът. Ако нещо се провали...
Нищо няма да се провали.
Аз съм от ЦРУ. Ние винаги проваляме нещо.
Когато стане напечено, най-решителният печели.
Да тръгваме.
Тримата сте чудесна любовна двойка.
Не ме карай да го правя, Шарън.
Ако се усъмнят, че ме следят, ще ни убият.
На юг по площад "Кадман".
Генерале, федералните тръгнаха. Чувате ли ме?
Не изпускайте Хъбард. Той не е от нашите.
Въздушен контрол, вие сте на ред. - Разбрано.
Подслушвателят е готов.
Това не е пътят за банята. - Не усещаш ли, че ни следят?
Имам лошо предчувствие. - Успокой се. Наведи глава.
Готов ли си? - Да.
Не бива да закъсняваме.
Давай.
Обектът бяга!
Кръстовището на "Фрънт"и "Пърл".
Спрете или ще стреляме!
Не мърдай!
Измъкнахме се. - Да вървим.
Трябва да тръгваме. - Успокой се.
Ще останем още три минути. Стой мирен.
Погледни!
Араби и евреи рамо до рамо.
Черни и бели, християни и мюсюлмани.
Колко жалко...
Нима ще ударят протестния поход? - Каква по-добра цел?
Правителството няма право да обявява военно положение!
Не на страха!
Трябва да побързаме. - Сложи си това.
11:00 ч. Тръгваме. - Тръгват.
Екипи 1 и 2, действайте по моя заповед. 3 и 4 - изчакайте.
Екипи 5 и 6...
ФБР!
Я виж! Микровълнова камера.
Протестът ви е незаконен! Разпръснете се!
Войниците са въоръжени с бойни патрони.
Последно предупреждение! Въоръжени сме с бойни патрони.
Изпуснахме го, Хъб.
В банята.
Защо ги няма още?
Успокой се, ще дойдат.
Какво правиш?
Какво искаш да им съобщиш?
Няма да дойде никой.
Кажи съобщението си.
Ти си последната клетка. - Никоя клетка не е последна!
Това е само началото.
Как можах да се излъжа...
Заради парите.
Вярваш, че парите са сила.
Вярата е истинската сила.
Не ми казвай, че ние сме финансирали операцията ви.
Светът е едно колело. - Самир, Коранът проповядва...
Не ми говори за Корана, жено!
Ти ме изостави в Ирак като някакъв боклук!
Хванахте лидера ни - един свят човек.
Хвърлихте го в затвора заради словото Божие.
Ще понесете последствията от това, че учите хората как да живеят.
Всичко свърши. Вие показахте кои сте.
Защо да проливаш още кръв?
Онези хора отвън защитават вашата кауза.
Ще станат и нейни мъченици.
Самир!
Пусни я! - Той има бомба!
Стани!
Пусни я и ще живееш. - Махни се от вратата!
Тук съм, Хъб. - Не стреляй.
Искаш ли да умреш? - А ти?
Ще я взривя! - Тогава всички ще умрем.
Махни се оттам! - Застреляй ме!
Млъкни! - Стреляй!
Стреляй!
Имаме ранен в корема. Елате веднага!
Мъртъв ли е?
Хъб? - Тук съм.
Тук съм.
Съжалявам.
Студено ми е.
... прости на нас, грешните,
както и ние прощаваме на нашите длъжници.
Не ни въвеждай в изкушение, но избави ни от лукавия.
Защото твое е царството... - Иншаллах.
Защо си задържал полк. Хардуик и още шестима от хората ми?
Последната клетка беше Самир. Ние го обезвредихме.
Откъде знаеш, че е последната?
Шарън не заслужава доверие. - Тя е мъртва.
Пожертва живота си. - Съжалявам, Хъб.
Всичко свърши. Знам за шейха. - Така ли?
Нарушили сте международните закони,
заблудили сте Конгреса, нарушили сте закона "Логан",
като сте спекулирали с външната политика. Знам всичко.
Нищо не знаеш! Бедната Шарън, бедните й агенти...
Направих само необходимото. Няма да се извинявам.
Опитай да служиш на родината, както аз й служа.
Има ли нещо друго? - Да, още нещо.
Това е заповед за освобождаване на всички арестувани.
Имам власт да я отхвърля. - Свършено е с властта ти.
Уилям Девъро, вие сте арестуван
за мъченията и убийството на Тарик Хюсейни.
Шегуваш ли се? - Да виждаш да се смея?
Капитане!
Кажи им да свалят оръжията. - Не мога.
Законът... - Тук и сега аз съм законът!
Имаш правото да не говориш. Имаш правото на честен процес.
Имаш правото да не бъдеш мъчен и убит.
Право, което ти отне на Хюсейни!
Право, което си наследил от предците си.
Наследили са го и войниците, които чакат заповед за стрелба.
Не бих се поколебал да убия всеки един тук,
ако е за благото на Америка.
Знам, че не би се поколебал. Но те се колебаят.
Дай им заповед. Направи от тези деца убийци.
Дай им заповед!
Свали оръжието.
Ще коментирате ли обвиненията, генерал Девъро?
Режисьор ЕДУАРД ЗУИК
Сценарий: ЛОРЪНС РАЙТ МЕНО МЕЙЕС и ЕДУАРД ЗУИК
Оператор РОДЖЪР ДИЙКИНС
Музика ГРЕЪМ РЕВЪЛ
Участваха: ДЕНЗЪЛ УОШИНГТЪН
АНЕТ БЕНИНГ
ТОНИ ШАЛУБ
САМИ БУАЖИЛА
ДЕЙВИД ПРОВЪЛ
БРУС УИЛИС и др.
Превод и субтитри ХРИСТО ХРИСТОВ
Редактор БОРЯНА БОГДАНОВА